Nimbarka
Nimbarka (skr. निम्बार्क = IAST: Nimbārka- arba Šri Nimbarkačarja, skr. श्री निम्बार्काचार्य = IAST: Śrī Nimbārkācārya-) – XII a. Šiaurės Indijos vaišnavų teologas, gurus, dvasinės tradicijos (Nimbarka sampradajos), skirtos Krišnos ir Radhos garbinimui, pradininkas. Nimbarka sukūrė naują vedantos filosofijos srovę – bhedabheda adavaita vedantą (bhedābheda-advaita-vedanta), kuri teigia, kad žmogus tuo pačiu metu yra ir atskiras (bheda) nuo Dievo, ir neatskiras (abheda), jam tapatus. Nimbarkos teologija bhaktinė – tikima, kad išsivadavimas galimas pasiekti tik per visišką atsidavimą Krišnai ir Radhai. Svarbiausi veikalai: „Vedantaparidžitasaurabha“ („Dangiškojo vedantos medžio aromatas“ – „Brahmasūtros“ komentaras) „Sidhantaratna“ („Mokymo brangenybė“) „Dašašlokos“